फंड रोक सकती है ICC, चैंपियंस ट्रॉफी से हाथ धोना होगा
World Cup Boycott Explained; Impact of Pakistan's World Cup Boycott on India  पाकिस्तान ने पिछली बार 2019 में वनडे वर्ल्ड कप में भी हिस्सा लिया था। तब टीम ग्रुप स्टेज को पार नहीं कर सकी थी।
पाकिस्तान भारत की मेजबानी में होने वाले वर्ल्ड कप के बायकॉट की बार-बार धमकी दे रहा है। रविवार को पाकिस्तान के खेल मंत्री एहसान मजारी ने कहा, 'मैं चाहता हूं कि भारत एशिया कप मैच न्यूट्रल वेन्यू पर खेलने की मांग को छोड़े, वर्ना हम भी वर्ल्ड कप में खेलने के लिए भारत नहीं जाएंगे।' हालांकि तमाम फैक्टर्स इस ओर इशारा कर रहे हैं कि पाकिस्तान के लिए वनडे वर्ल्ड कप का बायकॉट करना मुमकिन नहीं होगा।
ICC और BCCI के संपर्क में रहे एक सूत्र ने दैनिक भास्कर को बताया कि भारत, इंग्लैंड व ऑस्ट्रेलिया को छोड़कर अन्य देश के क्रिकेट बोर्ड ICC से मिलने वाले फंड पर ही निर्भर हैं। ICC की अधिकांश कमाई वर्ल्ड कप और चैंपियंस ट्रॉफी जैसे इवेंट्स से होती है। यही फंड ICC सभी बोर्ड को बांटती है। पाकिस्तान क्रिकेट भी इसी फंड पर जिंदा है। ICC पाकिस्तान को भारत, इंग्लैड और ऑस्ट्रेलिया के बाद सबसे ज्यादा पैसा देती है, जो काउंसिल की कुल कमाई का 5% है। ICC फंड से मिलने वाली रकम पाकिस्तान बोर्ड की कुल कमाई का 50% है।
स्टोरी में हम उन तमाम फैक्टर्स को देखेंगे जिनकी वजह से पाकिस्तान वर्ल्ड कप बॉयकॉट की धमकी तो दे सकता है, लेकिन हकीकत में ऐसा कर नहीं सकता।
वर्ल्ड कप बायकॉट का पाकिस्तान पर क्या असर?
यदि पाकिस्तान भारत में होने जा रहे वर्ल्ड कप से बायकॉट करता है, तो PCB को चार बड़े नुकसान झेलने होंगे।
फिर इतनी नौटंकी क्यों कर रहा पाकिस्तान? 
पाकिस्तान जब किसी भी सूरत में वर्ल्ड कप के बायकॉट की स्थिति में नहीं है तो फिर वह बार-बार इसकी धमकी क्यों दे रहा है? इसके पीछे चार कारण प्रमुख हैं।
क्या होगा ICC का प्लान 'बी'? 
यदि पाकिस्तान भारत में वर्ल्ड कप का बायकॉट कर देता है, तो ICC क्या करेगी? इस सवाल के जवाब में भास्कर के सूत्र ने बताया कि ICC इसके लिए प्लान बी तैयार कर चुकी है। पाकिस्तान के न आने पर जिम्बाब्वे में हुए क्वालिफायर टूर्नामेंट में तीसरे नंबर पर रही टीम को वर्ल्ड कप में एंट्री मिल जाएगी। अभी इस टूर्नामेंट की सिर्फ टॉप-2 टीमों श्रीलंका और नीदरलैंड को वर्ल्ड कप का टिकट मिला है। भारत सहित 8 टीमें पहले से क्वालिफाइड है। अगर पाकिस्तान नहीं आया तो क्वालिफायर टूर्नामेंट में तीसरे नंबर पर रहे स्कॉटलैंड को वर्ल्ड कप में जगह मिल जाएगी।
देखें वर्ल्ड कप में पाकिस्तान के मैचों का शेड्यूल...
